বন্ধুর কাছে ধার করা টাকা দিয়ে লটারি! পঞ্জাবের অমিতের ঘরে এলো ১১ কোটির সৌভাগ্য

ওয়েব ডেস্ক: ভাগ্যের ফের কাকে বলে? তা যেন নিজের জীবনে হাড়ে হাড়ে বুঝলেন পঞ্জাবের (Panjab)  অমিত সেহরা। বন্ধুর কাছ থেকে ধার করা টাকা দিয়ে দুটি লটারির টিকিট কেটেছিলেন তিনি। একটি নিজের নামে, অন্যটি স্ত্রীর নামে। ফলাফল দেখে বিস্মিত দম্পতি। স্ত্রী জিতেছেন ১০০০ টাকা, আর অমিত জিতেছেন গোটা ১১ কোটি টাকা (Lottery Win)!

অমিত জানিয়েছেন, “এক নিমেষে আমার সমস্ত দুঃখ কষ্ট দূর হয়ে গেল। এমন কিছু ঘটবে, স্বপ্নেও ভাবিনি।”
বিপুল এই পুরস্কারের টাকা তিনি প্রথমেই খরচ করতে চান দুই সন্তানের পড়াশোনার জন্য। পাশাপাশি একটি বাড়ি তৈরি করার পরিকল্পনাও করেছেন।

আরও পড়ুন: ভোট শুরু হতেই এ কী ছবি বিহারে? দেখুন সরাসরি

যে বন্ধুর কাছ থেকে টাকা ধার নিয়ে টিকিটটি কেটেছিলেন, সেই বন্ধু মুকেশকেও এক কোটি টাকা উপহার দেবেন বলে জানিয়েছেন অমিত। “এই লটারির টিকিট কেনার পেছনে ওর অবদানই সবচেয়ে বেশি। তাই আমার সৌভাগ্যের অংশ ওকেও দেব,” বলেন অমিত।

#WATCH | Chandigarh: Amit Sehara from Rajasthan wins Rs 11 Crore in Punjab Lottery Result Diwali Bumper Prize 2025, says, “… I can’t express my happiness. I thank the Punjab government and the lottery agency. All my grief and sorrows have vanished today. I have won Rs 11… pic.twitter.com/jHyfWyfLcp

— ANI (@ANI) November 4, 2025

অভাবের সংসারে লটারির এই পুরস্কার যেন এক আশার আলো হয়ে এসেছে অমিত ও তাঁর পরিবারের জীবনে। ভাগ্যের জোরেই আজ এক মুহূর্তে পাল্টে গেল তাঁদের ভবিষ্যৎ।

দেখুন আরও খবর:

The post বন্ধুর কাছে ধার করা টাকা দিয়ে লটারি! পঞ্জাবের অমিতের ঘরে এলো ১১ কোটির সৌভাগ্য first appeared on KolkataTV.